কেন্দ্রীয় সরকারের স্বচ্ছ ভারত অভিযান প্রকল্পের সঙ্গী হল ছোট একরত্তি শিশু। শুনে অবাক হলেন? আদতে তাই ঘটেছে মহারাষ্ট্রে। এক সদ্যোজাতের নাম রাখা হয়েছে ‘স্বচ্ছতা’।

এই বিষয়ে অন্যান্য খবর

কালো তালিকা প্রকাশ্যে, কোটি কোটির কর ফাঁকিতে উপরের সারিতে বাংলার নাম


মাস খানেক আগে ওই কন্যাসন্তানটির জন্ম দেন মহারাষ্ট্রের লাতুরের ৫ নম্বর ওয়ার্ডের বাসিন্দা কাজল কুর্লি। জানা গিয়েছে, কাজলদেবী ও তাঁর স্বামী মোহন কুর্লি প্রধানমন্ত্রী নরেন্দ্র মোদীর স্বচ্ছ ভারত অভিযান মিশনের পরিকল্পনায় অনুপ্রাণিত হয়েছিলেন। সেই অনুপ্রেরণা থেকেই তাঁদের কন্যাসন্তানের নাম স্বচ্ছতা রাখলেন তাঁরা। এক সর্বভারতীয় সংবাদমাধ্যমে প্রকাশিত প্রতিবেদন এমনটাই জানা গিয়েছে। গত শুক্রবার শিশুটির নামকরণ হয় বলে খবর।
প্রসঙ্গত, ক্ষমতায় আসার পর প্রধানমন্ত্রী যে ক’টি প্রকল্পের উপর জোর দিয়েছেন তার মধ্যে অন্যতম হল স্বচ্ছ ভারত প্রকল্প। ইতিমধ্যে এই প্রকল্পের খাতে প্রচুর টাকা বরাদ্দও করা হয়েছে। এবার প্রধানমন্ত্রীর এই স্বপ্নের প্রকল্পের প্রতিফলন নিজের নামের মধ্যেই পাবে ছোট্ট স্বচ্ছতা।